與青城道人飲酒作
作者：陸游
朝代：宋

paragraphs: 君不見太傅晚歲具海舟，歸欲極意東山逰。
翰林偶脱夜郎讁，大醉賦詩黄鶴楼。
兩公窮達何足道，同是逸氣横清秋。
我無一事行萬里，青山白雲聊散愁。
有酒不換西涼州，無酒不典鷫鸘裘。
不作王猛傲晲坐捫蝨，不作甯戚悲歌起飯牛。
五雲覆鼎金丹熟，笙鶴飄然戲十洲。